'পৰিৱৰ্তন কি হৈছে? পৰিৱৰ্তনৰ নামত ডেকা ল'ৰাবিলাক সন্ত্ৰাসবাদলৈ ঘুৰি গৈছে।' এই মন্তব্য প্ৰাক্তন মুখ্য মন্ত্ৰী তৰুণ গগৈৰ।
মঙলবাৰে গুৱাহাটীৰ ৰাজীৱ ভৱনত অসম প্ৰদেশ কংগ্ৰেছ কমিটিৰ 'নিৰ্বাচনী ইস্তাহাৰ' উন্মোচনী অনুষ্ঠানত ভাষণ প্ৰদান কৰি প্ৰাক্তন মুখ্য মন্ত্ৰী তৰুণ গগৈয়ে কেতবোৰ মন্তব্য কৰে।
তেওঁ কয় যে কংগ্ৰেছ চৰকাৰৰ দিনত আলফাৰ পৰা যুৱকসকল মূল সুঁতিলৈ ঘুৰি আহিছিল।
গগৈয়ে ভাষণ প্ৰসংগত কংগ্ৰেছ চৰকাৰ শাসনত অসমলৈ অহাৰ পূৰ্বে কেন্দ্ৰত থকা বিজেপি চৰকাৰ আৰু ৰাজ্যৰ অগপ চৰকাৰৰ দিনৰ পৰিস্থিতি আৰু বৰ্তমানৰ বিজেপি চৰকাৰৰ এক তুলনা কৰে।
"দুয়োখন চৰকাৰে অসমখন ধ্বংস কৰি থৈ গৈছিল,"-গগৈয়ে এইদৰে কয়।
"বস্তুৰ দাম দিনক-দিনে বাঢ়ি গৈ আছে, কিন্তু তেওঁলোকে কয় চিণ্ডিকেটৰাজ কমিছে। যদি চিণ্ডিকেটৰাজ কমিছে, তেন্তে বস্তুৰ মূল্য কমা নাই কিয়?" গগৈয়ে এইদৰে মন্তব্য কৰে।
তদুপৰি আগন্তুক পঞ্চায়ত নিৰ্বাচনত কংগ্ৰেছে অগপ-বিজেপিক মুখ থেকেচা খুৱাব বুলিও তেওঁ ব্যক্ত কৰে।
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
